沪青平公路

沪青平公路是上海经过青浦到吴江平望个公路，也就是318国道（到云南瑞丽）上海搭仔吴江一段，从上海虹桥机场格搭接通延安西路，到平望接通到湖州个公路。从虹桥机场开始算，经过徐泾、赵巷、青浦、朱家角到平望。

搭本地别个公路一样，沪青平公路修筑个早年，是来拉水乡田埂土路个基础浪连接起来个。个咾一开始交关曲折，外加还狭。公路两旁边水杉成行，荷塘水田弗断，交关有得乡村景致。一埭路里跨越木老老个大小河浜，为之讲桥是来得个多，从上海程家桥开始编号，叫“几号桥”、“十几号桥”、“廿几号桥”，一径排到青浦个西横头，第星桥本身个“某某浜桥”个名字反而是沪青线卖票员记弗大清爽个。九十年代上海市大规模修整沪青平公路，乃末再成为标准化个水泥马路。本世纪新修个“沪青平高速公路”（编号A9）个路线搭原来个“沪青平公路”弗大一样，大体浪勒海老路个南面。

Category:上海个路
Category:长宁区个路
Category:闵行区个路
Category:青浦区个路
Category:吴江区个路